Verkeersbeampte skiet glo man dood buite kuierplek | Netwerk24
Deur André Damons 18 Maart 2019 11:34
Die skietery het omstreeks 05:00 in die parkeerterrein van die Thoughts Lounge in Batho gebeur.
Sers. Ikobeng Hlubi, polisiewoordvoerder, sê die 35-jarige provinsiale verkeersbeampte en ’n vriend het met die oorledene gestry, waarna die beampte sy dienspistool uitgehaal en die man geskiet het.
Die oorlede (35) is in die kop getref en is op die toneel dood. Dit is onbekend waaroor die stryery gegaan het.
Volgens Hlubi is die verkeersbeampte kort daarna op die toneel in hegtenis geneem. Die polisie het beslag gelê op sy dienspistool.
Die man sal na verwagting Maandag op ’n aanklag van moord in die landdroshof in Bloemfontein verskyn.
Meer oor: Bloemfontein | Doodgeskiet | Verkeersbeampte
Twee polisielede en omstander sterf in skietvoorvalle
Motorfietsryer helder oordag by kruising doodgeskiet
Polisiemanne en omstander in KZN doodgeskiet